
Oktatási, Művelődési és Sportbizottsága

Elnökétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 8688-9/2014

Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2014. szeptember 12.

Előterjesztést véleményezi: -

Döntés módja: nyílt szavazás, egyszerű szótöbbség 

Mellékletek: Beszámoló (előterjesztéshez csatolva)

E L Ő T E R J E S Z T É S

Sülysáp Város Önkormányzata Képviselő-testületének

2014. szeptember 18-án tartandó munkaterv szerinti ülésére

6. napirendhez

Tárgy: Oktatási, Művelődési és Sportbizottság éves beszámolója
Tisztelt Képviselő-testület!

Az Önkormányzat Szervezeti és Működési Szabályzatáról szóló 14/2009. (XII. 22.) önkormányzati rendelet 43. § (12) bekezdése alapján a bizottságok rendszeresen beszámolnak munkájukról.
Kérem az Oktatási, Művelődési és Sportbizottság beszámolójának szíves megtárgyalását és elfogadását.

…/2014. (IX. 18.) ÖKT határozati javaslat

Sülysáp Város Önkormányzatának Képviselő-testülete az SZMSZ 43. § (12) bekezdése alapján az Oktatási, Művelődési és Sportbizottság előző évi munkájáról szóló beszámolóját elfogadja.
Határidő: azonnal

Felelős: a bizottság elnöke

Sülysáp, 2014. szeptember 11.


Katus Norbert s.k.


elnök

Láttam!

Sülysáp, 2014. szeptember 12.

Tóth Krisztina s.k.

jegyző

 MELLÉKLET

Beszámoló 

az OMSB 2013. október – 2014. augusztus közötti munkájáról

Tisztelt Képviselő-testület! 

Alábbi beszámolómban áttekintem az Oktatási, Művelődési és Sportbizottság 2013 októberétől 2014 augusztusáig terjedő munkáját.

Bizottságunk ülésein minden tagunk rendszeresen megjelent, döntéseink általában egyhangúlag történtek. Összesen 9 ülést tartottunk.

A bizottság minden tagjának (Pálinkásné Petik Éva alelnök, dr. Gebauer Béláné, Németh Jánosné, Szabó Miklós) tisztelettel köszönöm meg az újabb egy éves lelkiismeretes munkát.

Kiemelem, hogy tagjaink rendszeresen részt vesznek a település programjain, sőt egyéb, nem sülysápi programokat is rendszeresen látogatunk tapasztalatszerzés céljából.

A bizottsági üléseken rendszeres vendégünk volt Tarnavölgyi László a WAMKK igazgatója, akivel - az elmúlt években kialakult, jól működő rendszerben – együtt tervezzük a város kulturális programjait. Folyamatosan figyelemmel kísértük az intézményeket vagy a kulturális területet érintő pályázatokat, folyamatokat, beruházásokat.

A fontosabb döntésekről:

· A tavalyi év őszén döntöttünk a Csicsergő Óvoda 12. csoportjának beindításáról, hiszen az óvodabővítésnek köszönhetően eggyel emelkedett a csoportok száma.

· Októberi ülésünkön megtárgyaltuk a Sülysápi Hírforrás szerkesztőségének éves beszámolóját, azt elfogadásra javasoltuk a képviselő-testület felé.

· 2013. novemberi ülésünkön tárgyaltuk – többek közt – a helytörténeti gyűjtemény épületének végén kialakítandó fedett szín ügyét. Idén augusztusra, Szent István király ünnepére a TÁVÜSZ Kft. kivitelezésében elkészült a több funkciót is ellátó foglalkoztató.

· 2014 januárjában megtárgyaltuk és elfogadásra javasoltuk Sülysáp Város éves programtervét. Programjaink száma és minősége is folyamatosan nő, de még mindig nem sikerült elérnünk, hogy az önkormányzaton kívüli civil szervezetek programjait összehangoljuk, vagy akár összekapcsoljuk városi rendezvényekkel. Továbbra is koordinálni kell a különféle programokat, és lehetőség szerint komplexebb programcsoportokra kell törekednünk. Így kisebb energia befektetéssel, akár költségmegtakarítással is járhat egy-egy nagyobb és több embert vonzó esemény megszervezése.

· Áprilisban bizottsági hatáskörben döntöttünk a helyi önszerveződő közösségek támogatásainak elosztásáról. 2014-ben közel 9,5 millió forinttal támogattuk összesen a sülysápi civil, sport és vallási közösségeit. Az elmúlt évek kialakult gyakorlata alapján törekedtünk a lehető legtöbb szempontot figyelembe venni, és megfelelő döntést hozni a támogatásokról.

· A Wass Albert Művelődési Központ és Könyvtár igazgatói pályázatának lebonyolításában közreműködtünk, javaslatunkat megtettük a képviselő-testület felé. Bizottságunk egybehangzó véleménye volt, hogy az elmúlt 5 év sikeres közösségépítő és programszervezői munka után ismét Tarnavölgyi Lászlót kell megbízni az intézmény vezetésével. Javaslatunkat a testület is elfogadta.

· Kezdeményeztük, hogy a WAMK és a Szent István Általános Iskola közötti, fiókkönyvtári együttműködést bontsuk fel, hiszen az iskola a KLIK finanszírozásában nagyobb kapacitással tudja ellátni az iskolakönyvtári feladat megszervezését, valamint – a különválásnak köszönhetően - a művelődési központ is jobban tud gazdálkodni a könyvtárosi kapacitásával.

Összességében, nem csak az elmúlt egy év, hanem az önkormányzati ciklus végén elmondhatjuk, hogy Sülysápon folyamatosan fejlődik a település kulturális élete. Egyre vonzóbbak és színvonalasabbak a megrendezett programok, amelyekben a legnagyobb részt a WAMK vállalja, de örömteli az is, hogy több civil szervezet is fontosnak érzi önálló programok szervezését, vagy társulni az önkormányzati eseményekhez. 

Kérem a Képviselő-testületet, hogy az Oktatási, Művelődési és Sportbizottság 2013. október és 2014. augusztus közötti munkájáról szóló beszámolóját fogadja el!

Sülysáp, 2014. szeptember 12.

Katus Norbert


az OMSB elnöke

